_:n84ecd9865e554024988d72cd8cf65e4exb0
<http://schema.org/articleBody>
"<h4 style=\"text-align: center;\">Συσσώρευση χρεών καταγράφουν οι αγορές λιανικής ρεύματος από τις επιδοτήσεις που κατέβαλαν προς επιχειρήσεις έως 35 KVA.</h4>\r\nΣτα 800 εκατ. ευρώ ανέρχονται τα χρέη του δημοσίου προς τους παρόχους ηλεκτρικού ρεύματος από τις επιδοτήσεις σε επιχειρήσεις, έως 35 Kva.\r\n\r\nΠιο αναλυτικά, πρόκειται για χρέη περί τα 600 εκατ,. ευρώ προς τη ΔΕΗ και 200 εκατ. ευρώ προς τους εναλλακτικούς παρόχους για τις επιδοτήσεις που κατέβαλαν την περασμένη χρονιά σε 1,25 εκατ. επαγγελματίες (αγρότες και φούρνους) έως 35 KVA προκειμένου να μπορέσουν ανταποκριθούν στο υψηλό ενεργειακό κόστος που προκάλεσε η εκτόξευση των τιμών. Μάλιστα, όπως επεσήμαναν στελέχη της nrg μόνο προς την εταιρεία τα χρέη αυτά ανέρχονται σε 37 εκατ. ευρώ.\r\n\r\n<strong>«Λαβύρινθος» για την εξακρίβωση των δικαιούχων</strong>\r\n\r\nΜε δεδομένο πως η Κομισιόν δεν είχε εγκρίνει το μέτρο όταν αυτό ανακοινώθηκε, οι εταιρείες, παρότι κατέβαλαν τις επιδοτήσεις, έχουν βρεθεί «στον αέρα» καθώς δεν έχει βρεθεί αντιμέτωπες με την ανάγκη να επιλυθεί με ποιο τρόπο θα εξακριβωθούν οι δικαιούχοι προκειμένου να τους επιστραφούν τα ποσά που έχουν διαθέσει. Για να αποζημιωθούν έπρεπε να απευθυνθούν στους πελάτες τους ζητώντας τους να προσκομίσουν υπεύθυνες δηλώσεις όπου να αναφέρεται πώς ορθώς έλαβαν την επιδότηση και ότι δεν έχουν ξεπεράσει το όριο της κρατικής ενίσχυσης. Η λύση αυτή δεν έχει αποδώσει καθώς το μεγαλύτερο ποσοστό των πελατών δεν έχει ολοκληρώσει την παραπάνω διαδικασία.\r\n\r\nΣύμφωνα με τα στελέχη της nrg η λύση που τελικά προωθείται έρχεται από την υφυπουργό Ενέργειας, κ. Αλεξάνδρα Σδούκου και την ΑΑΔΕ. Σύμφωνα με αυτή, όσοι έλαβαν την επιδότηση θα λάβουν και ένα email στο οποίο εάν δεν απαντήσουν θα θεωρηθεί πως δικαίως έλαβαν την επιδότηση. Η μη ανταπόκριση θα λειτουργήσει, με ένα τρόπο, δηλαδή, σαν υπεύθυνη δήλωση του ότι εντάσσονται στην κατηγορία των δικαιούχων.\r\n<h3 style=\"text-align: center;\"><strong>«Αγκάθια» η καθολική υπηρεσία και η κινητικότητα</strong></h3>\r\nΕπιπρόσθετα, με βάση όσα σημείωσαν τα στελέχη της nrg, <strong>το</strong> 80% των πελατών που αλλάζουν πάροχο μετακινείται ανάμεσα σε εναλλακτικούς παρόχους. Όπως χαρακτηριστικά αναφέρθηκε, με τη ΔΕΗ να διατηρεί τα μερίδιά της στην αγορά, οι εναλλακτικοί πάροχοι «τρώνε από τις σάρκες τους» Μάλιστα, με δεδομένη την ελεύθερη μετακίνηση που ισχύει από το καλοκαίρι του 2022 πολλοί είναι εκείνοι που μετακινούνται αφήνοντας πίσω τους ανεξόφλητους λογαριασμούς. Όπως σημειώθηκε τα ποσοστά των μετακινήσεων από 1-2% του συνόλου της αγοράς προ ενεργειακής κρίσης, αυξήθηκαν από τον Αύγουστο του 2022 οπότε και ισχύουν τα έκτακτα μέτρα της μηνιαίας τιμολόγησης και της σε 2-3%.\r\n\r\nΣημαντικός παράγοντας ανησυχίας για την αγορά παραμένει, τέλος, και ο θεσμός της καθολικής υπηρεσίας. Όπως ανέφεραν τα στελέχη της nrg μόνο ένας στους πέντε που βρίσκονται στην ομπρέλα της καθολικής υπηρεσίας είναι πραγματικά ευάλωτος ενώ μόνο ένας στους δέκα είναι συνεπής στις πληρωμές. Την ίδια ώρα, όπως τονίζουν, οι αιτήσεις αποκοπών στον ΔΕΔΔΗΕ μπορεί να καθυστερήσουν να υλοποιηθούν έως και 50 μέρες.\r\n\r\n<strong>Χριστίνα Δημητρίου</strong>"
<https://financenews.gr/energy/fesi-eos-800-ekat-evro-stin-agora-lianikis-revmatos-apo-tis-persines-epidotiseis/2326/>